b'\n_START_ARTICLE_\nPachysphinx modesta\n_START_SECTION_\nUtseende\n_START_PARAGRAPH_\nEn stor (vingespenn 90 \xe2\x80\x93 140 mm) svermer, gr\xc3\xa5 med m\xc3\xb8rkere tverrb\xc3\xa5nd p\xc3\xa5 vingene. Kroppen er tykk og mindre str\xc3\xb8mlinjeformet enn mange andre svermere, hodet ganske lite med reduserte munndeler. Antennene er tynne, tydelig fj\xc3\xa6rformede, rundt 1/3 s\xc3\xa5 lange som forvingene. Forvingen er lyst brungr\xc3\xa5 med et bredt, m\xc3\xb8rkere, gr\xc3\xa5brunt tverrb\xc3\xa5nd rundt midten. Vingenes ytterkanter er sterkt b\xc3\xb8lgete. Bakvingen er rosa, bl\xc3\xa5gr\xc3\xa5 ved roten. Den opptil 10 cm lange larven er bl\xc3\xa5lig gr\xc3\xb8nn med sm\xc3\xa5, gulhvite flekker, hvite skr\xc3\xa5striper p\xc3\xa5 sidene og et kort horn p\xc3\xa5 bakkroppen.\n_START_SECTION_\nLevevis\n_START_PARAGRAPH_\nLarven lever p\xc3\xa5 poppel (Populus) og vier (Salix). De voksne svermerne tar ikke n\xc3\xa6ring til seg, men lever p\xc3\xa5 fett som er lagret fra larvetiden.\n_START_SECTION_\nUtbredelse\n_START_PARAGRAPH_\nI det s\xc3\xb8rlige Canada finnes den like fra Atlanterhavet til Stillehavet. I USA finnes den s\xc3\xb8r til Colorado i vest og til Texas i \xc3\xb8st.'